Un bărbat de 38 de ani a fost lovit de metrou, marţi seară, în staţia Dimitrie Leonida (fosta IMGB), fiindu-i amputat piciorul drept, anunţă Inspectoratul pentru Situaţii de Urgenţă Bucureşti – Ilfov.

Bărbatul a fost extras de sub metrou de salvatori. El era conştient, dar avea piciorul drept amputat, au precizat reprezentanţii ISU citați de News.ro.

La faţa locului au intervenit Detaşamentul Special de Salvatori şi un echipaj al Serviciului de Ambulanţă Bucureşti-Ilfov.

Nu se ştie încă dacă bărbatul s-a aruncat în faţa metroului sau a fost vorba de un accident.